ห้องอาหารเฉลิมบุรี หรือมีชื่อเดิมว่าหมุยเล้ง เป็นร้านอาหารจีนเก่าแก่อีกร้านหนึ่งในย่านเยาวราช ร้านมีขนาดเล็กขนาดหนึ่งคูหา มีป้ายชื่อเก่าแก่ทั้งภาษาจีนไทยฝรั่งอยู่หน้าร้าน  ด้านในก็ติดแอร์เย็นฉ่ำ

หูฉลามเนื้อปูเห็ดหอม 300฿ หูฉลามที่นี่ราคาเริ่มต้นตั้งแต่ 300฿ จนถึง 4500฿ ขึ้นอยู่กับขนาดของหูฉลามที่จะสั่ง หูฉลามจัดเสิร์ฟมาแบบร้อนเดือดพุดๆในหม้อดิน มีผักชีต้นหอมถั่วงอกตัดหัวใส่แยกมาต่างหาก นํ้าซุปเหนียวข้นรสชาติดีรสกลมกล่อม ????????????????

กุ้งใหญ่ครีมสลัด 500฿ ได้กุ้งขนาดกลางแกะเปลือกชุบเกร็ดขนมปังทอดทั้งหัวและหางมา 4 ตัว ครีมสลัดสีขาวเหลืองรสหวานมันแยกใส่ถ้วยมาต่างหาก กุ้งสดหวานเนื้อแน่น มีมันกุ้งที่หัวรสเข้มข้นเวลาเคี้ยว ????????????

ขาห่านอบหม้อดินกับบะหมี่เหลือง 550฿ ขาห่านอบมาจนเนื้อนุ่มรสชาติกําลังดี คลุกคล้าบะหมี่กับเครื่องปรุงก้นหม้อให้ทั่ว จะทําให้กินบะหมี่ได้อร่อยยิ่งขึ้น ????????????????

บรรยากาศในร้านเน้นโทนสีเหลือง รอบร้านตั้งตู้กระจกโชว์สินค้าต่างๆประเภทรังนก ภายในร้านก็รักษาความสะอาดสะอ้านได้ดี แต่ดูรกไปนิดเพราะมีของวางอยู่เยอะในร้าน ด้านหลังร้านมีที่จอดรถแบบเก็บเงิน 30฿/ชม. สามารถเดินเข้าทางหลังร้านเลยไม่ต้องเดินอ้อม